Pushing Daisies

Το Pushing Daisies είναι μια αμερικάνικη τηλεοπτική σειρά που δημιουργήθηκε το 2007 από τον Μπράιαν Φούλερ. Η σειρά παρουσιάζει τις περιπέτειες του Ned (Λι Πέις), ο οποίος σε μικρή ακόμα ηλικία ανακάλυψε ότι διαθέτει ένα ξεχωριστό χάρισμα: να ανασταίνει τους νεκρούς μόνο με ένα άγγιγμα. Η δύναμή του αυτή όμως έχει και κάποιες σημαντικούς περιορισμούς τους οποίους ανακάλυψε με τον πιο σκληρό τρόπο. Αν κάποιος ξαναζωντανέψει για πάνω από 60 δευτερόλεπτα, κάποιος παρευρισκόμενος τον αντικαθιστά στον κάτω κόσμο, και επίσης ένα δεύτερο άγγιγμα του Ned ξανασκοτώνει τον αναστημένο και αυτή τη φορά για πάντα. Αποξενωμένος από τους πάντες λόγω του χαρίσματός του, ο Ned, ενήλικας πια, χρησιμοποιεί τη δύναμη του για να λύνει μυστήρια και φόνους. Μέχρι που ένα από τα θύματα αποδεικνύεται ότι είναι ο παιδικός του έρωτας.

Η σειρά έκανε πρεμιέρα στις Η.Π.Α. στις 3 Οκτωβρίου 2007. Μέσα στο 2008 άρχισε να προβάλλεται και στις Φιλιπίνες, στην Αυστραλία, στο Ηνωμένο Βασίλειο, το Χονγκ Κονγκ, τη Νέα Ζηλανδία, την Πολωνία και τη Νότια Αφρική. 

Το ABC, που είναι και το κανάλι στο οποίο προβάλλεται η σειρά στις Η.Π.Α., έδωσε το πράσινο φως για την παραγωγή της σειράς στις 11 Μαΐου 2007. Τον Οκτώβριο του 2007 το κανάλι αποφάσισε την παράταση της σειράς σε κανονική σεζόν, αλλά λόγω της απεργίας των σεναριογράφων στην Αμερική η πρώτη σεζόν τερματίστηκε με τα εννιά επεισόδια που είχαν γραφτεί πριν από την έναρξη της απεργίας. Η σειρά προτάθηκε για 10 βραβεία Έμμυ το 2007 και τελικά κέρδισε τρία (σκηνοθεσίας, μουσικής και μοντάζ). Η δεύτερη σεζόν ξεκίνησε στις 1 Οκτωβρίου 2008, αλλά στις 20 Νοεμβρίου 2008 το ABC ανακοίνωσε ότι δεν θα παραγγείλει νέα επεισόδια για τη δεύτερη σεζόν, πέραν των δεκατριών που είχε παραγγείλει αρχικά, ανακοίνωση που ισοδυναμεί με διακοπή της σειράς. 

Το πιλοτικό επεισόδιο της σειράς παρακολούθησαν περισσότεροι από 13.000.000 αμερικανοί τηλεθεατές.

Ο τίτλος της σειράς σε ακριβή μετάφραση σημαίνει "Σπρώχνοντας Μαργαρίτες" αλλά ουσιαστικά πρόκειται για χιουμοριστική έκφραση της καθομιλουμένης, η οποία σημαίνει ότι κάποιος είναι νεκρός και θαμμένος ("σπρώχνει" τις ρίζες από τις μαργαρίτες, κάτι ανάλογο με την ελληνική έκφραση της καθομιλουμένης "κοιτάζει τα ραδίκια ανάποδα").

 Διανομή 
 Καστ  Χαρακτήρας  Λη Πέις Νεντ (Ned), ιδιοκτήτης και αρχισέφ στο Pie HoleΆννα Φρίελ Σαρλότ «Τσάκ» Τσαρλς (Charlotte "Chuck" Charles), ο παιδικός έρωτας του NedΤσι ΜακΜπράιντ Έμερσων Κοντ (Emerson Cod), ιδιωτικός ντετέκτιβ και συνεργάτης του NedΤζιμ Ντέιλ ΑφηγητήςΈλεν Γκρίνι Βίβιαν Τσαρλς (Vivian Charles), θεία της ChuckΣούζι Καρτζ Λιλύ Τσαρλς (Lily Charles), θεία της Chuck Κρίστιν Τσενογουέθ Ολιβ Σνουκ (Olive Snook), σερβιτόρα του Pie Hole

 Μουσική 
Η σειρά περιλαμβάνει αρκετή πρωτότυπη μουσική, σε σύνθεση Τζιμ Ντούλει. Η μουσική της σειράς έχει πολλές επιρροές από την ταινία Αμελί.

Η σειρά περιλαμβάνει νέες εκτελέσεις από γνωστά τραγούδια όπως το "Hopelessly Devoted to You" από το μιούζικαλ Grease και την επιτυχία από το They Might Be Giants, "Birdhouse in Your Soul". 

 Λίστα Επεισοδίων 
 Περίοδος 1 
 #  Τίτλος  Ημερομηνία Προβολής (Αμερική)  Σενάριο  Σκηνοθεσία  # στο σύνολο 1"Pie-lette"  2 Οκτωβρίου 2007  Bryan Fuller  Barry Sonnenfeld 1 Ο Ned δουλεύει σε ένα μαγαζί όπου πουλάει πίτες και μοιάζει να έχει μια εντελώς φυσιολογική ζωή. Αυτό όμως είναι πολύ μακριά από την πραγματικότητα. Ο Ned μπορεί με ένα του άγγιγμα να φέρει πίσω στη ζωή το οτιδήποτε νεκρό. Με ένα ακόμη άγγιγμα όμως το ξανασκοτώνει και αυτή τη φορά για πάντα. Αν πάλι αφήσει κάτι νεκρό στη ζωή για περισσότερο από ένα λεπτό, τότε κάποιος άλλος που βρίσκεται εκεί κοντά πεθαίνει στη θέση του. Ο Ned αποφασίζει να χρησιμοποιήσει την ικανοτητά του αυτή για να επιλύει εγκλήματα, αλλά η κατάσταση γίνεται όλο και πιο περίπλοκη όταν ο Ned φέρνει την ζωή τον παιδικό του έρωτα, την Chuck, και αποφασίζει να την αφήσει να ζήσει!  2  "Dummy"  9 Οκτωβρίου 2007  Peter Ocko  Barry Sonnenfeld 2 Ο Ned φέρνει στην ζωή τον Bernard Slaybeck, έναν ειδικό στα συστήματα προστασίας των αυτοκινήτων, ο οποίος δολοφονήθηκε. Αυτός δεν γνωρίζει ποιος τον σκότωσε, αλλά ζητάει από τον Ned και την Chuck να πουν σε μια γυναίκα, τη Jeanine, ότι την αγαπάει. Η Jeanine είναι ένα μοντέλο που εργάζεται στην ίδια εταιρία αυτοκινήτων με τον Bernard, η οποία προσπαθεί να βρει ποιος δολοφόνησε τον Bernard και καταλήγει στο νοσοκομείο.  3 "The Fun in Funerals"  15 Οκτωβρίου 2007  Bryan Fuller  Paul Edwards 3 Ο Ned και η Chuck μιλάνε στον Lawrence Schatz, ο οποίος βρέθηκε νεκρός ένα λεπτό μετά απ' όταν ο Ned γύρισε τη  Chuck πίσω στη ζωή. Εντωμεταξύ η Chuck φτιάχνει πίτες με αντικαταθλιπτικά και τις στέλνει στις θείες της. Η Olive γίνεται καταλάθως ο αποστολέας των πιτών στο σπίτι των θείων της και μαθαίνει έτσι ένα κρυμμένο μυστικό.  4 "Pigeon"  23 Οκτωβρίου 2007  Rina Mimoun  Adam Kane 4 Ένα αεροπλάνο πέφτει πάνω σε ένα κτίριο κάνοντας το τρίο να απορεί αν ο πιλότος αυτοκτόνησε ή όχι, ενώ παράλληλα η Olive πηγαίνει ένα πληγωμένο περιστέρι στις θείες της Chuck.  5 "Girth"  30 Οκτωβρίου 2007  Katherine Lingenfelter  Peter O'Fallon 5 Ο Emerson και η Olive κυνηγάνε το φάντασμα που καταδιώκει τους αναβάτες ενός παλιού αγώνα ιπποδρόμου στον οποίο η Olive είχε πάρει μέρος. Με τη βοήθεια του Ned και της Chuck, προσπαθούν να λύσουν το μυστήριο.   6 "Bitches"  13 Νοεμβρίου 2007  Chad Gomez Creasey & Dara Resnik Creasey  Allan Kroeker 6 Όταν ένας νεκρός άντρας λέει στον Ned ότι τον σκότωσε η γυναίκα του, ανακαλύπτει ότι ήτανε πολυγαμικός, κάνοντας την υπόθεση πιο δύσκολη απ' ό,τι φαινότανε.   7 "Smell of Success"  20 Νοεμβρίου 2007  Scott Nimerfro  Lawrence Trilling  7 Το τρίο καλείται να ξεδιαλύνει το μυστήριο γύρω παό τον θάνατο της Anita Gray, η οποία σκοτώθηκε όταν αφού μύρισε ένα scratch-and-sniff βιβλίο, το βιβλίο εκρύγχθηκε.  8 "Bitter Sweets"  28 Νοεμβρίου 2007  Abby Gewanter  Allan Kroeker  8 Ο Emerson, ο Ned και η Chuck διερευνούν τον θάνατο του Tony DiNapoli, ο οποίος καθώς φαίνεται δολοφονήθηκε από μια γυναίκα. Εντωμεταξύ, η δουλεία στο Pie Hole μειώνεται δραματικά, όταν ένα νέο κατάστημα γλυκών ανοίγει στην απέναντι μεριά του δρόμου.  9 "Corpsicle"  12 Δεκεμβρίου 2007  Lisa Joy  Brian Dannelly  9 Όταν η Chuck ανακαλύπτει την τη σχέση του Ned με τον θάνατο του πατέρα της, ο Ned την βρίσκει με την Olive, αλλά αυτή αρνείται να γυρίσει σπίτι μαζί του. Εντωμεταξύ, ο Oscar Vibenius συνεχίζει να προσπαθεί να καταλάβει γιατί η Chuck μυρίζει τόσο διαφορετικά. Η Lily έχει ψευδαισθήσεις μετά από τη βρώση μιας πίτας με υπερβολική ποσότητα αντικαταθλιπτικών. 

 Βραβεία και Υποψηφιότητες 
 Χρονιά Αποτέλεσμα Κατηγορία Βραβείο Αποδέκτης 2007  Βράβευση  Καλύτερη Νέα Σειρά  Family TV Awards   2007  Βράβευση  Καλύτερη Σειρά, Κωμωδία ή Μιούζικαλ  Satellite Awards  2008  Βράβευση  Καλύτερη Σκηνοθεσία στην Τηλεόραση - Κωμική Σειρά (για το επεισόδιο "Pie-lette")  DGA Awards   Barry Sonnenfeld (Σκηνοθέτης), Gabriela Vasquez (Unit Production Manager), Chris Soldo (πρώτος βοηθός σκηνοθέτη), Greg Hale (δεύτερος βοηθός σκηνοθέτη), Renee Hill-Sweet (τρίτος βοηθός σκηνοθέτη) 2007  Υποψηφιότητα  Γυναικεία Ερμηνεία σε Τηλεοπτική Σειρά, Κωμωδία ή Μιούζικαλ  Satellite Awards  Άννα Φρίελ 2007  Υποψηφιότητα Αντρική Ερμηνεία σε Τηλεοπτική Σειρά, Κωμωδία ή Μιούζικαλ  Satellite Awards  Λη Πέις 2008  Υποψηφιότητα Καλύτερη Φωτογραφία σε Τηλεοπτική Σειρά για το επεισόδιο "Pie-lette"  ASC Award  Michael Weaver 2008  Υποψηφιότητα Καλύτερη Νέα Κωμική Σειρά  People Choice Awards  2008  Υποψηφιότητα Τηλεοπτική Σειρά, Κωμωδία ή Μιούζικαλ  Χρυσές Σφαίρες  2008  Υποψηφιότητα Αντρική Ερμηνεία σε Τηλεοπτική Σειρά, Κωμωδία ή Μιούζικαλ  Χρυσές Σφαίρες  Λη Πέις 2008  Υποψηφιότητα Γυναικεία Ερμηνεία σε Τηλεοπτική Σειρά, Κωμωδία ή Μιούζικαλ  Χρυσές Σφαίρες Άννα Φρίελ 2008  Υποψηφιότητα Καλύτερο Σενάριο σε Νέα Σειρά  WGA Awards   Chad Gomez Creasey, Dara Resnik Creasey, Bryan Fuller, Abby Gewanter, Jim Danger Gray, Lisa Joy, Kath Lingenfelter, Rina Mimoun, Jack Monaco, Scott Nimerfro, Peter Ocko 2008  Υποψηφιότητα  Καλύτερο Σενάριο σε Ξεχωριστό Επεισόδιο για το "Pie-lette"  WGA Awards   Bryan Fuller

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές της American Broadcasting Company
Κατηγορία:Τηλεοπτικές σειρές με θέμα τον θάνατο